П Р О Т О К О Л   № 21

от заседание на Комисия „Съдебна карта, натовареност и съдебна статистика” към Съдийската колегия на Висшия съдебен съвет,
                              проведено на 11 юли 2018 г. /сряда/

Днес, 11.07.2018 г. /сряда/ от 14,00 часа, се проведе заседание на Комисия „Съдебна карта, натовареност и съдебна статистика”  към Съдийската колегия на Висшия съдебен съвет, в състав:

ПРЕДСЕДАТЕЛ:
ЗАМ.-ПРЕДСЕДАТЕЛ:
ЧЛЕНОВЕ:	ДАНИЕЛА МАРЧЕВА
АТАНАСКА ДИШЕВА
БОРЯНА ДИМИТРОВА  
ДРАГОМИР КОЯДЖИКОВ  
КРАСИМИР ШЕКЕРДЖИЕВ  

        		На заседанието присъства експертният сътрудник към комисията  Румен Митев – началник отдел „САОД“, дирекция „ИТСС“. 

1. ОТНОСНО: Обсъждане постъпилите заявления за преместване по реда на чл. 194 от ЗСВ в Софийски районен съд, във връзка с решение по т. 1.1., протокол № 16/30.05.2018 г. на Комисия „Съдебна карта, натовареност и съдебна статистика“ за предварително проучване на желаещите магистрати да бъдат преместени по реда на чл.194 ал.1 ЗСВ в Софийски районен съд, Гражданско отделение и взимане на решение за откриване на процедура по преместване. 

Комисия „Съдебна карта, натовареност и съдебна статистика“

Р Е Ш И:

1.1.	Предлага на Съдийската колегия към ВСС да приеме следните решения:
		                                                                                                              
ПРОЕКТ

СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ 
Р Е Ш И :

1. ОТКРИВА процедура за преназначаване на  16 /шестнадесет/ съдии по реда на чл.194, ал.1 ЗСВ в Софийския районен съд, Гражданско отделение, от районни съдилища и за брой длъжности, както следва: 
 3 бр. щатни длъжности „съдия“ от Районен съд – Пловдив;
 2 бр.щатни длъжности „съдия“ от Районен съд – Бургас;
 2 бр. щатни длъжности „съдия“  от Районен съд – Враца; 
 2 бр. щатни длъжности „съдия“ от Районен съд – Сливен;
 1 бр. щатни длъжности „съдия“  от Районен съд – Ямбол;
 1 бр. щатни длъжности „съдия“  от Районен съд – Плевен;
 1 бр. щатни длъжности „съдия“  от Районен съд – Своге;
 1 бр. щатни длъжности „съдия“  от Районен съд – Благоевград;
 1 бр. щатни длъжности „съдия“ от Районен съд – Червен бряг;
 1 бр. щатни длъжности „съдия“ от Районен съд – Свищов;
 1 бр. щатни длъжности „съдия“ от Районен съд – Свиленград. 

2. УКАЗВА на административните ръководители на органите на съдебна власт по т.1.1., че следва надлежно /с отразяване на дата и полагане на подпис от съответния съдия/ да уведомят съдиите в тях за решението на колегията и за възможността в 7-дневен срок от получаването му да подадат заявления с мотиви за преназначаване по реда на чл.194 ал.1 ЗСВ за Софийския районен съд, Гражданско отделение. 

  1.2. Да се изпрати препис от решението за становище от Комисията за атестирането и конкурсите, съгласно чл.22 ал.2 т.5 Правилата за работа на СК на ВСС.

Мотиви: 	Предложението за откриване на процедура по реда на чл.194 ал.1 ЗСВ – за преназначаване на магистрати в Софийския районен съд, Гражданско отделение, от районни съдилища, чиято натовареност е под средната за страната, е продиктувано от необходимостта за оптимизиране на преразпределението на щатната численост съобразно степента на натовареност на отделните органи на съдебна власт. Процедурата по чл.194 ал.1 ЗСВ се явява един от възможните законово установени механизми за регулиране на човешкия ресурс в съдебната система с оглед степента на натовареност. 
В случая, Софийският районен съд (СРС) разглежда 27% или близо 1/3 от делата на районните съдилища. Функционира в условия на свръхнатовареност и недостатъчно кадрово осигуряване. Към 31.12.2017 г. щатната численост наброява общо 194 съдии (при 188 за 2016 г. и 175 за 2015 г.), разпределени в четири отделения – наказателно и три граждански. През 2017 г. в СРС са разгледани 123 713 граждански дела, като техният брой се е увеличил спрямо 2016 г. с 20%.  Средната натовареност по щат по брой постъпили дела за страната за 2017 г. е 39,79 броя дела месечно на един съдия, а в СРС - 47,58 бр. постъпили дела месечно на един съдия. На практика, за да се изравни СРС, ГО, по натовареност по щат с останалите районни съдилища в страната /средна натовареност/, е необходимо разкриването на поне още 80 щатни длъжности „съдия“. Ограниченията в бюджетното финансиране правят предприемането на подобна стъпка невъзможно, поради което освен изчерпване на възможността за разкриване на нови щатни длъжности  и  трансформиране на незаети в други, ниско натоварени органи на съдебната власт, друг ефективен механизъм за справяне с проблема за неравномерната натовареност на СРС е и откриване на процедура за преместване на съдии по реда на чл.194 ал.1 ЗСВ в СРС от други районни съдилища, които са със степен на натовареност под средната за страната. Възприетият от комисията критерий е степента на натовареност да не надвишава след закриването на длъжността 55 броя дела месечно на един съдия, както и да не  се разглеждат заявления на съдии, идващи от районни съдилища с щатна численост не по-малка от 2 съдии. 
          Тук следва да се отчете и факта, че доколкото районният съд е първоинстанционен съд и попълването на съдийския състав е единствено чрез конкурси за младши съдии и конкурси за първоначално назначаване /последните са със силно ограничен ефект предвид разпоредбата на чл.178 ал.1 ЗСВ, предвиждаща, че до 10% от броя на незаетите длъжности могат да се обявят за „външен“ конкурс/, то кариерното израстване на колегите /вкл.и при използване на института на „командироване“/  е фактор, който поставя с голяма острота проблема за своевременното попълване на незаетите длъжности. 
На основание решение по т. 1.1., протокол № 16/30.05.2018 г. на Комисия „Съдебна карта, натовареност и съдебна статистика“, бе извършено предварително проучване за желаещите да се преместят по реда на чл.194 ал.1 ЗСВ магистрати в определен от комисията срок. След анализ на представените заявления, от общо подадени 22 бр.заявления, както и на данните за натовареността, броя на съдиите и специализацията на делата в органите на съдебна власт, от които идват кандидатите,  комисията извърши подбор и прие, че е налице възможност за откриване на процедура за преназначаване на магистрати по реда на чл.194 ал.1 ЗСВ от посочените в диспозитива на решението районни съдилища. 
Тълкуването на разпоредбата на чл.194 ал.1 ЗСВ и съответното приложение на разпоредбите от приетите с решение на ВСС по протокол № 4 от 31.01. 2013 г. Правила за преместване по реда на чл.194 ЗСВ, позволява да се приеме, че Комисията следва да предложи на СК на ВСС да приеме решение за откриване на процедура за преместване и решение за указване на административните ръководители да уведомят в 7-дневен срок магистратите от съответния орган на съдебна власт за възможността да подадат заявления, след становище на КАК при СК на ВСС. 

2. ОТНОСНО: Обсъждане на писмо изх. № РД-21-ВСС-371/2018 г. от ръководството на Софийски градски съд, относно предприемането на комплексни мерки за намаляване натовареността на съдиите в Софийски градски съд, във връзка с решение  по  т. 1.2. и т. 1.3., протокол № 19/14.06.2018 г. на Комисия „Съдебна карта, натовареност и съдебна статистика“.

Комисия „Съдебна карта, натовареност и съдебна статистика“

Р Е Ш И:

	2.1. Изразява становище, че е налице обоснована необходимост за откриване на процедура по чл. 194 от ЗСВ за увеличаване щатните бройки за длъжността „съдия“ в Софийски градски съд, поради което следва да се извърши предварително проучване за магистратите от други окръжни съдилища, които желаят да се преместят в Софийски градски съд, като се даде възможност за подаване на заявления в срок до 15.07.2018г. 
2.2. Да се уведомят административните ръководители на всички окръжни съдилища за решението по т. 2.1.
2.3.   Да се публикува на електронната страница на ВСС прессъобщение във връзка с решението по т. 2.1.

Мотиви: Софийският градски съд /СГС/ разглежда 40% от делата, подсъдни на всички окръжни съдилища, като за 2017 г. са разгледани общо 44 970 броя дела, от които 37 942 броя са граждански и търговски дела. Щатната численост на съда към 31.12.2017 г. е 164 бр., от които 124 щ.бр. граждански и търговски съдии и 40 щ.бр. за наказателни съдии. През 2017 г. във всички окръжни съдилища са разгледани 77 162 бр. граждански и търговски дела. Общо натовареността на СГС е повече от 2,5 пъти над средната за страната. През 2017 г. средната натовареност по щат към дела за разглеждане за окръжните съдилища е 8,64 бр. дела месечно на 1 съдия, а в СГС е 22,85 бр.дела месечно, като за граждански и търговски съдии е 25,50 бр.дела месечно. За сравнение, окръжните съдилища в Кърджали, Търговище и Враца разглеждат месечно между 4,38бр. до 6,28 бр.граждански/търговски дела месечно.  
През 2017 г. средната натовареност по щат по постъпили дела за окръжните съдилища е 7,46 бр., а за Софийския градски съд е 15,26 бр. дела месечно на един съдия. 
	          Свръхвисоката натовареност на СГС е проблем, чието решаване изисква комплексен подход, доколкото постигането на нормална натовареност по щат на колегите от ГО и ТО, съизмерима със средната натовареност по щат на останалите окръжни съдии в страната, изисква по статистически изчисления разкриването на поне още 50 нови щатни длъжности „съдия“. Обективната невъзможност за предприемането на подобна стъпка в този мащаб е причина да се търся и други способи за справяне с натовареността. Освен предприетите инициативи за законодателни изменения, касаещи местната подсъдност по определена категория граждански дела, една от възможните мерки е процедурата за преместване по чл.194 ал.1 ЗСВ. Следва да се отбележи, че тази процедура не ограничава по никакъв начин възможността за разкриване на нови щатни длъжности за високонатоварените органи на съдебната власт и тази стъпка ще бъде инициирана от комисията след прецизиране на възможността за трансформиране на съществуващите незаети длъжности в други, ниско натоварени органи на съдебната власт, за да се постигне едновременно ефектът на оптимално преразпределение на щатната численост на съдилищата съобразно степента на натовареност, увеличаване с допустим и обоснован брой нови длъжности чрез предложение до Пленума на ВСС за тяхното разкриване, и своевременно провеждане на конкурси съответно за всички окръжни съдилища. Определянето на краен срок до 15.07.2018г. е продиктувано от необходимостта от достатъчно време за последователно решаване на няколко въпроса в периода до 19.07.2018 г.: закриване на незаети щатни длъжности „съдия“ в ниско натоварени съдилища и разкриването им във високо натоварените съдилища от Пленума на ВСС, и предстоящо по силата на чл.189, ал.1, изр. посл. ЗСВ обявяване на конкурси за всички незаети щатни длъжности „съдия“ в окръжните съдилища преди ваканцията.

3. ОТНОСНО: Обсъждане писмо изх. № 3800/29.05.2018 г.  на председателя на Специализирания наказателен съд  относно увеличаване щатната численост на съда с 10 щатни бройки за длъжността „съдия“.

Комисия „Съдебна карта, натовареност и съдебна статистика“

Р Е Ш И:

3.1. Изразява становище, че е налице обоснована необходимост за откриване на процедура по чл. 194 от ЗСВ за увеличаване щатните бройки за длъжността „съдия“ в Специализирания наказателен съд, поради което следва да се извърши предварително проучване за магистратите от други окръжни съдилища, които желаят да се преместят в Специализирания наказателен съд, като се даде възможност за подаване на заявления в срок до 15.07.2018г
3.2. Да се уведомят административните ръководители на всички окръжни съдилища за решението по т. 3.1.
3.3.   Да се публикува на електронната страница на ВСС прессъобщение във връзка с решението по т. 3.1.

Мотиви:  През 2017 г. Специализираният наказателен съд (СНС) е с натовареност по щат 31,14 бр. дела за разглеждане месечно на един съдия. За отбелязване е фактът, че в съда се разглеждат само първоинстанционни наказателни общ характер дела (НОХД) и частни наказателни дела (ЧНД), затова сравнението с останалите окръжни съдилища ще бъде по-скоро условно. Делата за разглеждане в СНС през 2017 г. са 7 099 бр., от които НОХД - 329 бр. (5%) и ЧНД – 6 770 бр. (95%), т.е натовареността на съдиите е формирана основно от разглеждането на ЧНД. За останалите съдилища делът на делата от общ характер е 10%, а на ЧНД – 60%. През 2017 г. средната натовареност по щат по постъпили дела за окръжните съдилища е 7,46 бр., а за СНС – 30,51 бр.
С внесените от прокуратурите актове и образувани дела през 2017 година са повдигнати обвинения за 1307 престъпления, а именно: по чл. 321 НК - 575 броя; по чл. 354а НК - 197 броя; по чл. 280 НК - 64 броя; по чл. 214 НК - 62 броя; по чл. 159г НК - 62 броя; по чл. 339 НК - 39 броя; по чл. 159а НК - 30 броя; по чл. 308 НК - 21 броя; по чл. 246 НК - 19 броя; по чл. 144 НК - 17 броя; по чл. 203 НК - 16 броя; по чл. 213а НК - 14 броя; по чл. 249 НК - 14 броя; по чл. 354в НОС - 14 броя; по чл. 282 НК - 13 броя; по чл. 234 НК - 12 броя; по чл. 142а НК - 12 броя; по чл. 255 НК - 10 броя; по чл. 252 НК - 10 броя; по чл. 253 НК - 7 броя; по чл. 1596 НК - 7 броя; по чл. 244 НК - 7 броя; по чл. 116 НК - 6 броя; по чл. 211 НК - 6 броя; по чл. 215 НК - 6 броя; по чл. 302 НК - 6 броя, по чл. 210 НК - 5 броя, по чл. 216 НК - 5 броя, по чл. 206 НК - 4 броя, по чл.143 НК - 4 броя; по чл. 131 НК - 3 броя, по чл. 196 НК - 3 броя, по чл. 198 НК - 3 броя, по чл. 142 НК - 2 броя, по чл. 195 НК - 2 броя, по чл. 199 НК - 2 броя, по чл. 202 НК - 2 броя, по чл. 212 НК - 2 броя, по чл. 219 НК - 2 броя, по чл. 243 НК - 2 броя, по чл. 278 НК - 2 броя, по чл. 316 НК - 2 броя, по чл. 325 НК - 2 броя, по чл. 387 НК - 2 броя, по чл. 108 НК - 1 брой, по чл. 129 НК - 1 брой, по чл. 159в НК - 1 брой, по чл. 217 НК - 1 брой, по чл. 220 НК - 1 брой, по чл. 281 НК - 1 брой, по чл. 283а НК - 1 брой, по чл. 294 НК - 1 брой, по чл. 309 НК - 1 брой, по чл. 330 НК - 1 брой, по чл. 345 НК - 1 брой и по чл. 346 НК - 1 брой.
Към настоящия момент в Специализирания наказателен съд работят 19 съдии, включително административен ръководител и трима заместник-административни ръководители.

4. ОТНОСНО: Обобщена информация за образуването, движението и приключването на делата, постъпили във Върховния касационен съд за периода от 01.01.2018 г. до 30.06.2018 г.

Комисия „Съдебна карта, натовареност и съдебна статистика“

Р Е Ш И:

4.1. Приема обобщена информация за образуването, движението и приключването на делата, постъпили във Върховния касационен съд за периода 01.01.2018 г. до 30.06.2018 г., представена от председателя на ВКС на основание чл. 114, ал. 1, т. 14 от Закона за съдебната власт.
4.2. Внася на заседание на Съдийската колегия на ВСС, насрочено на 24.07.2018 г., представената от председателя на ВКС обобщена информация по т. 4.1.
4.3. Предоставя на главния секретар на ВСС горната обобщена информация за включване в проекта за дневен ред за заседание на съдийската колегия на 24.07.2018 г. 
 4.4. Предлага на Съдийската колегия на ВСС да приеме следните решения:

														                                                                                                       ПРОЕКТ

СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ 

Р Е Ш И :

	1. Приема обобщена информация за образуването, движението и приключването на делата, постъпили във Върховния касационен съд за периода от 01.01.2018 г. до 30.06.2018 г., представена от председателя на ВКС на основание чл. 114, ал. 1, т. 14 от Закона за съдебната власт. 
2. Обобщената информация да се публикува на интернет-страницата на ВСС в раздел „Съдебна статистика“.

5. ОТНОСНО: Предложение изх. № РД-15-964/27.06.2018 г. от административния ръководител на Районен съд - Свищов относно прекратяване командироването в Софийски районен съд на съдия Мария Станчева Димитрова – съдия в РС – Свищов.

Комисия „Съдебна карта, натовареност и съдебна статистика“

Р Е Ш И:
 
5.1. ВНАСЯ на заседание на Съдийската колегия на ВСС, насрочено на 24.07.2018 г., Предложение изх. № РД-15-964/27.06.2018 г. от административния ръководител на Районен съд - Свищов относно прекратяване командироването в Софийски районен съд на съдия Мария Станчева Димитрова – съдия в Районен съд – Свищов.
  
Предлага на Съдийската колегия да приеме следните решения:

														                                                                                                          ПРОЕКТ

СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ 

Р Е Ш И :

Оставя без уважение направеното предложение от административния ръководител на Районен съд - Свищов относно прекратяване командироването на съдия Мария Станчева Димитрова в Гражданско отделение на Софийски районен съд.

Мотиви: С оглед данните в Анализа за натовареността на съдилищата през 2017 г., приет от СК на ВСС с решение по Протокол № 17/29.05.2018 г. на основание чл. 30, ал. 5, т. 12 от ЗСВ, натовареността  по щат в Районен съд – Свищов  по брой дела за разглеждане е 41,38, а за Софийски районен съд 64,69, при средна за страната 46,06. Действителната  натовареност на Районен съд  - Свищов е  55,17 брой  дела за разглеждане, при  79,39 брой дела в СРС, при средна за страната 53,05. Ползвайки тези данни, за да вземе решението си, Комисията от една страна взе предвид ниската натовареност на този орган, а от друга и предходното си решение по т. 1. за откриване процедура по чл. 194, ал. 1 ЗСВ за преместване  на 1 бр. щатна длъжност „съдия“ от Районен съд – Свищов в Софийски районен съд.
 
 5.2. Изпраща решението по т. 5.1. на административния ръководител на Районен съд – Свищов за сведение. 

6. ОТНОСНО: Обсъждане становище от административния ръководител на Районен съд – Тетевен, изх. № РД – 1865/26.06.2018 г. относно съкращаване на 1 щатна бройка за длъжността „съдия“ в Районен съд – Тетевен, във връзка с решение по т. 2.1., протокол № 20/21.06.2018 г. на Комисия „Съдебна карта, натовареност и съдебна статистика“.

Комисия „Съдебна карта, натовареност и съдебна статистика“

Р Е Ш И:

6.1. Отлага разглеждането на становището от административния ръководител на Районен съд – Тетевен, изх. № РД–1865/26.06.2018 г. относно съкращаване на 1 щатна бройка за длъжността „съдия“ в Районен съд – Тетевен за следващо заседание на Комисията.

7. ОТНОСНО: Обсъждане становище от председателя на Районен съд – Севлиево, изх. № РД–143/26.06.2018 г. относно съкращаване на 1 щатна бройка за  длъжността „съдия“ в Районен съд – Севлиево, във връзка с решение по т. 2.2, протокол № 20/21.06.2018 г. на Комисия „Съдебна карта, натовареност и съдебна статистика“.

Комисия „Съдебна карта, натовареност и съдебна статистика“

Р Е Ш И:

7.1. Приема за сведение становище от председателя на Районен съд – Севлиево, изх. № РД–143/26.06.2018 г. относно съкращаване на 1 щатна бройка за  длъжността „съдия“ в Районен съд – Севлиево.
7.2. Предлага на Комисия по атестирането и конкурсите при Съдийската колегия на ВСС да внесе предложение в Съдийската колегия на ВСС, да предложи на основание чл. 30, ал. 5, т.7 от ЗСВ, на Пленума на ВСС да съкрати на основание чл.30, ал.2, т.8 от ЗСВ 1 (една) свободна щатна бройка за длъжността „съдия“ в Районен съд – Севлиево, считано от 30.08.2018 г.
7.3. Предлага на Комисия по атестирането и конкурсите при Съдийската колегия на ВСС да внесе предложение в Съдийската колегия на ВСС, да предложи на основание 30, ал.5, т.7 от ЗСВ на Пленума на ВСС да разкрие на основание чл. 30, ал.2, т.8 от ЗСВ 1 (една) щатна бройка за длъжността „съдия“ в Районен съд – Бяла.
7.4. Изпраща предложенията по т.7.2. и т.7.3. на Комисия по атестирането и конкурсите при Съдийската колегия на ВСС за внасяне на проект на решение в заседание на Съдийската колегия на ВСС, насрочено за 24.07.2018 г..
8. ОТНОСНО: Обсъждане писмо изх. № 2182/07.06.2018 г. от председателя на Районен съд –  Асеновград относно увеличаване щатната численост на съда с 1 /една/ щатна бройка за длъжността „съдия“.

Комисия „Съдебна карта, натовареност и съдебна статистика“

Р Е Ш И:

8.1. Приема за сведение писмо изх. № 2182/07.06.2018 г. от председателя на Районен съд –  Асеновград относно увеличаване щатната численост на съда с 1 /една/ щатна бройка за длъжността „съдия“.
	8.2. Изразява отрицателно становище относно разкриването на 1 /една/ щатна бройка за длъжността „съдия“ в Районен съд –  Асеновград.
	8.3.  Изпраща решението по т. 8.1. на Комисията по атестирането и конкурсите към Съдийската колегия на Висшия съдебен съвет, по компетентност.
Мотиви: С оглед данните в Анализа за натовареността на съдилищата през 2017 г., приет от СК на ВСС с решение по Протокол № 17/29.05.2018 г. на основание чл. 30, ал. 5, т. 12 от ЗСВ, натовареността в Районен съд – Асеновград  по брой дела за разглеждане е 42,99, при средна натовареност за страната- 46,06 брой дела за разглеждане.  

ПРЕДСЕДАТЕЛ НА
								                                                       КОМИСИЯ „СЪДЕБНА КАРТА,
НАТОВАРЕНОСТ И СЪДЕБНА 
СТАТИСТИКА“       /п/
     
ДАНИЕЛА МАРЧЕВА